ai4bharat/Pralekha huggingface dataset:
நாடாளுமன்ற விவகாரத்துறை அமைச்சகம்
“தூய்மை இந்தியா இயக்கத்தின்” மிகப்பெரிய தூதர்கள் குழந்தைகள் - அமைச்சர் விஜய் கோயல்
“தூய்மை இந்தியா இயக்கத்தின்” தூதர்களாக மாணவர்கள் மாற வேண்டும் என்று மத்திய நாடாளுமன்ற விவகாரங்கள், புள்ளிவிவரம் மற்றும் திட்ட அமலாக்கல் துறை இணை அமைச்சர் திரு. விஜய் கோயல் ஊக்கப்படுத்தினார்.
மத்திய நாடாளுமன்ற விவகாரங்கள் துறை அமைச்சகம் ஸ்வஸ்த்ய விஹாரில் அமைந்துள்ள பாரதி பொதுப் பள்ளியில் ஏற்பாடு செய்திருந்த தூய்மை விழிப்புணர்வு பிராச்சாரத்தில் பேசுகையில் அவர் இவ்வாறு தெரிவித்தார். மத்திய நாடாளுமன்ற விவகாரங்கள் துறை அமைச்சகம் 2018 ஏப்ரில் 16 முதல் 30 ஆம் தேதி வரை “தூய்மைக்கான இருவார விழாவினை” நடத்தி வருகிறது. அதன் பகுதியாக இந்த விழிப்புணர்வு பிராச்சாரம் இந்த பள்ளியில் நடத்தப்பட்டது. 52 வது இளைஞர் நாடாளுமன்ற போட்டி 2017-18-ல் இந்த பள்ளி வெற்றிபெற்றது குறிப்பிடத்தக்கது.
விவசாயத்துறை அமைச்சகம்
பிரதமரின் விவசாயிகளுக்கான ஓய்வூதியத் திட்ட செயலாக்கம்
மொத்தம் 21,86,918 விவசாயிகள் இத்திட்டத்தில் பதிவு செய்துள்ளனர்
ஓய்வூதியம் வழங்குவதன் மூலம், சிறு, குறு விவசாயிகளுக்கு சமூகப் பாதுகாப்பு வழங்கும் நோக்கில், பிரதமரின் விவசாயிகளுக்கான ஓய்வூதியத் திட்டம் செயல்படுத்தப்பட்டு வருகிறது. 18 முதல் 40 வயதுடையவர்கள், தாமாக முன்வந்து, இத்திட்டத்தில் சேரலாம். குறிப்பாக, 29 வயதாகும்போது, பங்களிப்பு ஓய்வூதியத் திட்டத்தில், மாதம் ரூ.100/- சந்தா செலுத்தலாம். ஆயுள் காப்பீட்டுக் கழகத்தால் நிர்வகிக்கப்படும் இந்த ஓய்வூதியத் திட்டத்தில், விவசாயிகள் செலுத்தும் அதே தொகையை, அரசும் செலுத்தும். இத்திட்டத்தின்படி, குறிப்பிட்ட சில நிபந்தனைகளுக்குட்பட்டு, தகுதிவாய்ந்த சிறு, குறு விவசாயிகள் 60 வயதை எட்டும்போது, அவர்களுக்கு குறைந்தபட்ச ஓய்வூதியமாக ரூ.3,000/- வழங்க வகை செய்யப்பட்டுள்ளது. 31 ஜனவரி, 2022 வரை, நாடு முழுவதும் மொத்தம் 21 லட்சத்து 86 ஆயிரத்து 918 விவசாயிகள் இத்திட்டத்தில் சேர்ந்துள்ளதாக, மத்திய வேளாண் மற்றும் விவசாயிகள் நலத்துறை அமைச்சர் திரு.நரேந்திர சிங் தோமர், மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் விவரங்களுக்கு ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1795456
பிரதமர் அலுவலகம்
ரோஷ் ஹஷனாவுக்கு உலகெங்கிலும் உள்ள யூத மக்களுக்கு பிரதமர் வாழ்த்து
ரோஷ் ஹஷானாவை முன்னிட்டு இஸ்ரேல் பிரதமர் நஃப்தாலி பென்னட் மற்றும் இஸ்ரேலின் தோழமையான மக்களுக்கும், உலகெங்கிலும் உள்ள யூத மக்களுக்கும் பிரதமர் திரு நரேந்திர மோடி தனது அன்பான வாழ்த்துக்களைத் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில் கூறியதாவது:
"இன்று ரோஷ் ஹஷனாவைக் கொண்டாடும் இஸ்ரேல் பிரதமர் நஃப்தாலி பென்னடுக்கும் இஸ்ரேலின் தோழமையான மக்களுக்கும், உலகெங்கிலும் உள்ள யூத மக்களுக்கும் மனமார்ந்த வாழ்த்துக்கள்."
(
சுகாதாரம் மற்றும் குடும்ப நலத்துறை அமைச்சகம்
தமிழகம், கேரளா உட்பட 6 மாநிலங்களில் தினசரி கொவிட் பாதிப்பு அதிகரிப்பு
மகாராஷ்டிரா, கேரளா, பஞ்சாப், தமிழகம், குஜராத் மற்றும் கர்நாடகாவில் கொவிட் தினசரி பாதிப்பு தொடர்ந்து அதிகரித்து வருகிறது. கடந்த 24 மணி நேரத்தில் ஏற்பட்ட புதிய பாதிப்பில் 85.95 சதவீதம் பேர் இந்த 6 மாநிலங்களைச் சேர்ந்தவர்கள்.
கடந்த 24 மணி நேரத்தில் 14,989 பேருக்கு புதிதாக தொற்று ஏற்பட்டுள்ளது. மகாராஷ்டிராவில் அதிகபட்சமாக 7,863 பேருக்கும், கேரளாவில், 2.938 பேருக்கும், பஞ்சாப்பில் 729 பேருக்கும் தொற்று ஏற்பட்டுள்ளது.
மகாராஷ்டிரா, பஞ்சாப், குஜராத், மத்தியப் பிரதேசம், தில்லி, ஹரியானா மற்றும் கர்நாடகாவில் புதிய பாதிப்புகள் ஒவ்வொரு வாரமும் அதிகமாக உள்ளது.
மகாராஷ்டிராவில் மட்டும் ஒரு வாரத்தில் 16,012 பேருக்கு தொற்று அதிகரித்துள்ளது.
கொவிட் சிகிச்சை பெறுபவர்கள் அதிகமாக உள்ள மாநிலங்கள், தினசரி கொவிட் பாதிப்பு அதிகரிக்கும் மாநிலங்களுடன் மத்திய அரசு தொடர்ந்து பேசி வருகிறது.
கட்டுப்பாட்டு நடவடிக்கைகள் மற்றும் கொவிட் பரிசோதனைகளை தீவிரப்படுத்தும்படி மாநிலங்கள்/யூனியன் பிரதேசங்கள் தொடர்ந்து அறிவுறுத்தப்படுகின்றன.
கொவிட் பாதிப்பு அதிகரித்த மாநிலங்களில் மத்தியக் குழுவினர் அனுப்பி வைக்கப்பட்டுள்ளனர்.
இவர்கள் தொற்று அதிகரிப்புக்கான காரணத்தை கண்டறிவர்.
நாட்டில் கொவிட் சிகிச்சை பெறுபவர்களின் எண்ணிக்கை இன்று 1,70,126-ஐ கடந்தது. இது மொத்த பாதிப்பில் 1.53 சதவீதம்.
60 வயதுக்கு மேற்பட்டவர்கள், 45 வயதுக்கு மேற்பட்ட இணை நோய் உள்ளவர்களுக்கு கொவிட் -19 தடுப்பூசி போடும் பணி கடந்த 1ம் தேதி தொடங்கியது.
முதல் டோஸ் தடுப்பூசி சுகாதாரப் பணியாளர்கள் 67,42,187 பேருக்கும், 2வது டோஸ் தடுப்பூசி சுகாதாரப் பணியாளர்கள் 27,13,144 பேருக்கும், முன்களப் பணியாளர்களில் 55,70,230 பேருக்கு முதல் டோஸ் தடுப்பூசியும், முன்களப் பணியாளர்களில் 834 பேருக்கு 2வது டோஸ் தடுப்பூசியும், 45 வயதுக்கு மேற்பட்ட இணை நோய் உள்ளவர்கள் 71,896 பேருக்கும், 60 வயதுக்கு மேற்பட்டவர்களில் 5,22,458 பேருக்கும் கொவிட் தடுப்பூசி போடப்பட்டுள்ளது.
மொத்தத்தில் இன்று காலை 7 மணி வரை 1.56 கோடிக்கும் அதிகமானோருக்கு  கொவிட் தடுப்பூசிகள் போடப்பட்டுள்ளன.
46ம் நாளான நேற்று 7,68,730 பேருக்கு தடுப்பூசிகள் போடப்பட்டுள்ளன.
கொவிட் தொற்றிலிருந்து இதுவரை 1.08 கோடி பேர்  குணமடைந்துள்ளனர். கடந்த 24 மணி நேரத்தில் 13, 123பேர் குணமடைந்துள்ளனர்.
கடந்த 24 மணி நேரத்தில், கொவிட் தொற்றால் 98 பேர் உயிரிழந்துள்ளனர். அதிகபட்சமாக மகாராஷ்டிராவில் 54 பேர் உயிரிழந்துள்ளனர். 24 மாநிலங்கள் / யூனியன் பிரதேசங்களில் எந்த கொவிட்-19 இறப்புகளும் ஏற்படவில்லை
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1702138
•••••••••••••
(Visitor Counter : 153
வணிகம் மற்றும் தொழில்துறை அமைச்சகம்
பிரிக்ஸ் வர்த்தக அமைச்சர்களின் 11-வது கூட்டத்திற்கு திரு பியுஷ் கோயல் தலைமை வகித்தார்
பிரிக்ஸ் வர்த்தக அமைச்சர்களின் 11-வது கூட்டம் இந்தியாவின் தலைமையின் கீழ் காணொலி மூலம் 2021 செப்டம்பர் 3 அன்று நடைபெற்றது.
வர்த்தகம் மற்றும் தொழில்கள், நுகர்வோர் விவகாரங்கள், உணவு & பொது விநியோகம் மற்றும் ஜவுளி அமைச்சர் திரு பியுஷ் கோயல் கூட்டத்திற்கு தலைமை தாங்கினார். பிரிக்ஸ் நாடுகளின்  வர்த்தக மற்றும் பொருளாதார அமைச்சர்கள் இதில் கலந்து கொண்டனர்.
தொடக்கவுரை ஆற்றிய திரு கோயல், இந்தியா சுதந்திரம் அடைந்து 75 ஆண்டுகளை குறிக்கும் விடுதலையின் அம்ரித் மகோத்சவம் கொண்டாடப்படும் வேளையில் நடைபெறும் இந்த கூட்டத்தில் கலந்து கொண்டவர்களை வரவேற்றார்.
கொவிட்-19 பாதிப்பு குறித்து குறிப்பிட்ட அவர், இந்தியாவால் எடுக்கப்பட்ட உடனடி நடவடிக்கைகள் குறித்தும், தடுப்பூசி வழங்கலில் எட்டப்பட்டு வரும் மைல்கள் மற்றும் பாதிப்பில் இருந்து மீள்வதற்காக வழங்கப்பட்ட நிதி ஆதரவு குறித்தும் எடுத்துரைத்தார்.
பிரிக்ஸ் செயல்திட்டம் 2025-ன் லட்சியங்களை அடைவதற்காக வர்த்தகம் மற்றும் முதலீட்டில் பிரிக்ஸ் நாடுகளுக்கான பொது செயல்பாடுகளை இந்தியா வகுத்துள்ளது.
பிரிக்ஸ் ஒத்துழைப்புக்கு குறிப்பிடத்தகுந்த பங்களிப்பை அளிப்பதற்காக பிரிக்ஸ் அமைச்சர்கள் இந்தியாவை பாராட்டினர். 11-வது பிரிக்ஸ் வர்த்தக அமைச்சர்களின் கூட்டறிக்கை மற்றும் இந்தியாவால் முன்மொழியப்பட்ட ஐந்து இதர ஆவணங்களுக்கு அமைச்சர்கள் ஒப்புதல் அளித்தனர்.
பணிசார்ந்த சேவைகள், மரபணு வளங்கள், நுகர்வோர் பாதுகாப்பு மற்றும் மின் வணிகம் உள்ளிட்டவற்றில் ஒத்துழைப்பை மேம்படுத்துவது குறித்து ஆலோசிக்கப்பட்டது. கூட்டத்தில் கலந்து கொண்டவர்களுக்கு திரு பியுஷ் கோயல் நன்றி தெரிவித்ததோடு, எதிர்வரும் ஜி-20 மற்றும் எம்சி-12 கூட்டங்களில் மீண்டும் சந்திப்பதற்கான ஆவலை தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752010
பிரதமர் அலுவலகம்
கிர்கிஸ் குடியரசுக்குப் பயணம் மேற்கொண்ட போது பிரதமர் வெளியிட்ட அறிக்கையின் தமிழாக்கம்
கிர்கிஸ் குடியரசின் அதிபரும், எனது நண்பருமான மாண்புமிகு சோரோன்பே ஜின்பெக்கோவ் அவர்களே..
பெரியோர்களே, தாய்மார்களே,
எனக்கும், எனது தூதுக்குழுவினருக்கும் அன்பான வரவேற்பு அளித்த அதிபர் ஜின்பெக்கோவுக்கு எனது நன்றியைத் தெரிவித்துக் கொள்கிறேன். கடந்த 30 ஆண்டுகளில் முன் எப்போதும் இல்லாத அளவிற்கு சாதனை படைத்துள்ள கிர்கிஸ்தானை நான் வாழ்த்துகிறேன். இயற்கை அழகு, வலுவான ஜனநாயகம், திறமையான மக்கள் ஆகியவற்றைக் கொண்ட இந்த நாடு, எதிர்காலத்தில் பிரகாசமாக இருக்கும். இந்திய மக்கள் மீது கிர்கிஸ் மக்கள் கொண்டுள்ள நட்பு மனதை நெகிழச் செய்வதாக இருக்கிறது. கடந்த முறை பயணத்தைப் போலவே தற்போதும் நான் இதனை எனது தாயகம் போன்றே உணருகிறேன்.
மாண்புமிகு அதிபர் அவர்களே,
ஷாங்காய் ஒத்துழைப்பு அமைப்பின் உச்சிமாநாட்டிற்கு வெற்றிகரமான தலைமையைத் தந்த தங்களை நான் பாராட்டுகிறேன். உங்கள் தலைமையின் கீழ், ஷாங்காய் ஒத்துழைப்பு அமைப்பு, பிராந்திய ஒத்துழைப்பை மேம்படுத்த பல நடவடிக்கைகளை மேற்கொண்டுள்ளது. சென்ற மாதம் புதுதில்லியில் எனது பதவியேற்பு விழாவிற்கு வந்திருந்து சிறப்பித்தீர்கள். உங்களுக்கு நான் நன்றி தெரிவிக்கிறேன்.
நண்பர்களே..
இன்று நான் கிர்கிஸ் குடியரசின் அதிபர் மாண்புமிகு சோரோன்பே ஜின்பெக்கோவ்-வுடன் பல்வேறு விஷயங்கள் தொடர்பாக விரிவாக பேச்சுவார்த்தை நடத்தினேன். எங்கள் இருநாடுகளுக்கிடையேயான ஒத்துழைப்புக்கு அதிக சாத்தியக் கூறுகள் இருப்பதாக நாங்கள் இருவரும் உணர்கிறோம்.
நண்பர்களே,
பிஷ்கெக்கில் இந்தியாவும், கிர்கிசும் இணைந்து ஜவுளிக் கண்காட்சியைத் தொடங்கியுள்ளன. இதனை ஆர்வத்துடன் பார்வையிட்டவர்கள் இந்தியா- கிர்கிஸ்தான் இடையேயான ஜவுளிப் பாரம்பரியத்தின் ஒற்றுமையைக் கண்டு வியப்படைந்தனர். மலைகளின் சூழல் பாதுகாப்பு, பசுமை சுற்றுலா, பனிச்சிறுத்தை பாதுகாப்பு போன்றவற்றிலும் இந்தியாவும், கிர்கிஸ் குடியரசும் இணைந்து செயல்பட முடியும்.
2021 ஆம் ஆண்டினை கிர்கிஸ் குடியரசுக்கும், இந்தியாவுக்கும் இடையேயான கலாச்சார மற்றும் நட்புறவு ஆண்டாகக் கொண்டாடுவதற்கு நாங்கள் ஒப்புக் கொண்டிருக்கிறோம் என்பதை அறிவிக்க நான் மகிழ்ச்சி அடைகிறேன். மாண்புமிகு அதிபருக்கு நான் மீண்டும் நன்றி தெரிவிக்கிறேன்.
இந்தியாவிற்கு வருமாறு உங்களை நான் அழைக்கிறேன். இந்தியாவில் உங்களை வரவேற்பது எங்களுக்கு பெருமை அளிப்பதாக இருக்கும்.
நன்றி
கலாசாரத்துறை அமைச்சகம்
கலாச்சார அமைச்சகத்தின் 2022 ம் ஆண்டு செயல்பாடுகள் தொடர்பான கண்ணோட்டம்
நாடு முழுவதும் 1,36,000-க்கும் மேற்பட்ட நிகழ்ச்சிகளுக்கு ஏற்பாடு
ஆசாதி கா அம்ரித் மஹோத்சவ் எனப்படும் விடுதலையின் அமிர்தப் பெருவிழா என்பது சுதந்திரத்தின் 75 ஆண்டுகளை முன்னிட்டு, மக்கள், கலாச்சாரம் மற்றும் பல்வேறு சாதனைகளின் வரலாற்றைக் கொண்டாடுவதற்கும் நினைவுகூர்வதற்கும் மேற்கோள்ளப்பட்ட சிறந்த முன்முயற்சியாகும்.
இந்த இயக்கத்தின் கீழ் நாட்டிற்கு உள்ளேயும் வெளியேயும் ஏராளமான முயற்சிகள் கலாசார அமைச்சகத்தால் மேற்கொள்ளப்பட்டுள்ளன.
ஹர் கர் திரங்கா எனப்படும் இல்லம் தோறும் மூவண்ண தேசியக் கூட ஏற்றுதல் , வந்தேபாரதம், கலாஞ்சலி போன்ற பல மாபெரும் நிகழ்வுகளுக்கு ஏற்பாடு செய்யப்பட்டது. விடுதலையின் அமிர்தப் பெருவிழாவின் கீழ் 1,36,000 க்கும் மேற்பட்ட நிகழ்ச்சிகளுக்கு ஏற்பாடு செய்யப்பட்டுள்ளன.
பிரதமர் அருங்காட்சியகம் புதுதில்லியில், பிரதமர் திரு நரேந்திர மோடியால் 2022 ஏப்ரல் 14ஆம் தேதி திறந்து வைக்கப்பட்டது.
இல்லம் தோறும் தேசியக்கொடி ஏற்றும் இயக்கத்தின் கீழ் நாடு முழுவதும் 23 கோடி வீடுகளில் தேசியக் கொடி ஏற்றப்பட்டது. இது தொடர்பான செல்பி புகைப்படத்தை 6 கோடி பேர் பதிவு செய்தனர்.
நேதாஜி சுபாஷ் சந்திரபோஸ் சிலை திறப்பு, புத்த கலாச்சார மையத்திற்கு அடிக்கல் நாட்டுதல் போன்ற பணிகளும் மேற்கொள்ளப்பட்டுள்ளன.
தமிழகத்தின் பல பகுதிகளில் இருந்து அமெரிக்கா மற்றும் ஆஸ்திரேலியாவுக்கு கடத்திச் செல்லப்பட்ட பழங்கால சிலைகள் மீட்கப்பட்டு சம்பந்தப்பட்டவர்களிடம் ஒப்படைக்கும் நிகழ்ச்சி 2022 ஜூன் 1-ம் தேதி நடைபெற்றது.
2014 ஆம் ஆண்டு வரை 13 சிலைகள் மற்றும் கலைப் பொருட்கள் மட்டுமே வெளிநாடுகளில் இருந்து மீட்கப்பட்டன. 2014-ம் ஆண்டுக்குப் பிறகு தற்போது வரை 228 சிலைகள் மற்றும் விலைமதிப்பற்ற கலைப் பொருட்கள் வெளிநாடுகளில் இருந்து மீட்கப்பட்டுள்ளன.
குரு தேக் பகதூர் சிங்கின் 400 ஆவது ஆண்டு கொண்டாட்டம், விடுதலைப் போராட்ட வீரர் கல்லூரி சீதாராம ராஜுவின் 125 ஆவது பிறந்த தினக் கொண்டாட்டம், ஸ்ரீ அரவிந்தரின் 150வது ஆண்டு பிறந்த தினக் கொண்டாட்டம், மகாத்மா தான் காந்தியின் 24வது நினைவு தினம் அனுசரிப்பு, ரவீந்திரநாத் தாகூர் ஜெயந்தி, ராஜாராம் மோகன் ராயின் 250 ஆவது பிறந்த ஆண்டு கொண்டாட்டங்கள் போன்ற நிகழ்ச்சிகளும் கலாச்சார அமைச்சகத்தால் ஏற்பாடு செய்யப்பட்டு நடத்தப்பட்டன.
ஹெலனிக் குடியரசு, டென்மார்க், பனாமா செனகல் போன்ற நாடுகளுடன் கலாச்சார பரிமாற்றத் திட்டங்கள் தொடர்பான புரிந்துணர்வு ஒப்பந்தங்கள் கையெழுத்திடப்பட்டுள்ளன.
அருங்காட்சியகங்கள் தொடர்பான புகைப்படக் கண்காட்சிகள், தேசப் பிரிவினை துயர தினம் தொடர்பாக புகைப்படக் கண்காட்சி, விடுதலைப் போராட்டம் தொடர்பான புத்தகக் கண்காட்சி போன்றவையும் நாட்டின் பல்வேறு பகுதிகளில் நடத்தப்பட்டன.
சர்வதேச தாய்மொழித் தினத்தை முன்னிட்டு, ஒரே பாரதம் என்ற நிகழ்ச்சி கலாச்சார அமைச்சகத்தால் கொண்டாடப்பட்டது.
பல்வேறு கோவில்களை பலதரப்பட்ட கோணங்களில் இணைய தளம் மூலமாக பார்க்கும் வசதியுடன் Temple 360 என்ற இணையதளம் ஏப்ரல் 2-ம் தேதி தொடங்கப்பட்டது.
உலக இசை தினத்தை முன்னிட்டு ஜோதிர்கமய என்ற நிகழ்ச்சி, கார்கில் வெற்றி தினத்தை முன்னிட்டு சிறப்பு நாடகம் போன்ற நிகழ்ச்சிகளுக்கும் ஏற்பாடு செய்யப்பட்டது.
மின்னணு மற்றும் தகவல் தொழில்நுட்பம்
மீட்டெழுச்சி திறன் கொண்ட இந்தியா 2014-ம் ஆண்டு முதல் வளர்ச்சி மற்றும் கண்டுபிடிப்புகளுக்காக கட்டமைக்கப்பட்ட பிரதமர் திரு நரேந்திர மோடியின் கொள்கைகளின் விளைவாக தனது தொழில் நுட்ப தசாப்தத்தை நோக்கி முன்னேறிச் செல்கிறது: திரு ராஜீவ் சந்திரசேகர்
கண்டுபிடிப்புகள் மற்றும் தொழில்முனைவோர் துறையில் இந்தியாவின் உறுதி மற்றும் வளர்ச்சி குறித்து மத்தியத் திறன் மேம்பாடு, தொழில் முனைவோர், மின்னணுவியல் மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் பேசினார்.
ஐதராபாத்தில் உள்ள தலைமை நிர்வாக அதிகாரிகல் சங்க அமைப்பில்  இன்று பேசிய அமைச்சர், பிரதமர் திரு நரேந்திர மோடியின் தற்சார்பு இந்தியா தொலைநோக்குத் திட்டம் இந்தியாவுக்கு வலுவூட்டி வருகிறது என்று கூறினார்.
துடிப்பான ஸ்டார்ட்அப்கள், தொழில் முனைவோர் மற்றும் இதுவரை இல்லாத அளவில் அதிகமான நேரடி அந்நிய முதலீடுகள் மூலம் இந்தியாவின் வெற்றிக் கதையை பிரதமர் உருவாக்கி வருகிறார் என்றார் அவர். இதன் விளைவாக, கொவிட் காரணமாக ஏற்பட்ட இடையூறுகளுக்கு இடையிலும், இந்தியா இப்போது உலகின் மிக வேகமாக வளர்ந்து வரும் பொருளாதாரமாக விளங்குகிறது என்று அமைச்சர் கூறினார்.
2014-ம் ஆண்டு முதல் வளர்ச்சி மற்றும் கண்டுபிடிப்புகளுக்காக கட்டமைக்கப்பட்ட பிரதமர் திரு நரேந்திர மோடியின் கொள்கைகளின் விளைவாக தனது தொழிநுட்ப தசாப்தத்தை நோக்கி இந்தியா முன்னேறிச் செல்கிறது என்று திரு ராஜீவ் சந்திரசேகர் கூறினார்.
திறமையான கொவிட் மேலாண்மை மற்றும் பொருளாதாரத்தை திறம்பட கையாண்டதற்காக பிரதமர் திரு நரேந்திர மோடியின் தலைமையில் இந்தியா உலகளாவிய அங்கீகாரத்தைப் பெற்றது என்று அவர் தெரிவித்தார்.
உலக அரங்கில் இந்தியாவின் வெற்றிக் கதையை முன்னிறுத்த வேண்டியதன் அவசியத்தை எடுத்துரைத்த அமைச்சர், மேலும் அதிகமான உலக முதலீட்டாளர்கள் இது குறித்து தெரிந்து கொள்ள வேண்டும் என்றும் கூறினார்.
தற்சார்பு இந்தியா பொருளாதாரச் சிந்தனை இந்தியாவை ஒரு உறுதியான தேசமாக உருவாக வழி வகுத்துள்ளது. பிரதமரின் தொலைநோக்குப் பார்வையின் காரணமாக, தொழில்நுட்பத்தைப் பயன்படுத்துவதில் இந்தியா உலகின் முதன்மையான நாடுகளில் ஒன்றாக மாறியுள்ளது என்றார் அவர்.
தொழில்நுட்பத்தில் இந்தியாவை ஒரு முன்னணி நாடாக உலகம் பார்க்கிறது என்றும் அமைச்சர் கூறினார். "பொதுச் சேவை வழங்கலைப் புதிய நிலைக்கு கொண்டு செல்ல, டிஜிட்டல்மயமாக்கலின் அடுத்த அலையை விரைவில் வெளியிட உள்ளோம்" என்று அவர் மேலும் கூறினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1810008
பாதுகாப்பு அமைச்சகம்
கடற்படை செயல்பாடுகள் பிரிவின் தலைமை இயக்குநராக வைஸ் அட்மிரல் அதுல் ஆனந்த் பொறுப்பேற்றார்
இந்திய கடற்படை செயல்பாடுகள் பிரிவின் தலைமை இயக்குநராக வைஸ் அட்மிரல் அதுல் ஆனந்த், இன்று பொறுப்பேற்றார்.
அவர் 01 ஜனவரி 1988 அன்று இந்திய கடற்படையின் நிர்வாகக் கிளையில் நியமிக்கப்பட்டார். அவர் தேசிய பாதுகாப்பு அகாடமி  பாதுகாப்பு சேவைகள் கட்டளை மற்றும் பணியாளர் கல்லூரி, மிர்பூர்  மற்றும் தேசிய பாதுகாப்பு கல்லூரி, புது தில்லி ஆகியவற்றின் முன்னாள் மாணவர் ஆவார். அமெரிக்காவின் ஹவாயில் உள்ள பாதுகாப்பு ஆய்வுகளுக்கான ஆசிய பசிபிக் மையத்தில் உள்ள மதிப்புமிக்க அட்வான்ஸ் செக்யூரிட்டி ஒத்துழைப்பு பாடத்திலும் அவர் தேர்ச்சி பெற்றார். இவரின் கல்வித் தகுதிகளில் எம்ஃபில் மற்றும் எம்எஸ்சி டிஃபென்ஸ் மற்றும் ஸ்ட்ராடஜிக் ஸ்டடீஸ், முதுகலை மற்றும் பிஎஸ்சி பட்டம் ஆகியவை அடங்கும்.
அதி விஷிஷ்ட் சேவா பதக்கம், விஷிஷ்ட் சேவா பதக்கங்களை அவர் பெற்றுள்ளார். அவர் தனது கடற்படை பணியில் பல முக்கிய பொறுப்புக்களை வகித்துள்ளார். அவர் கடற்படையின் முதன்மை இயக்குநராகவும், பாதுகாப்பு அமைச்சகத்தின்  ஒருங்கிணைந்த தலைமையகத்தில் வியூகம், கருத்துகள் மற்றும் மாற்றப்பிரிவின் முதன்மை இயக்குநராகவும் பணியாற்றியுள்ளார். கடற்படை உதவித் தலைவர் , தேசிய பாதுகாப்பு அகாடமியில் துணை கமாண்டன்ட் மற்றும் தலைமை பயிற்றுவிப்பாளர், கடக்வாஸ்லா, மகாராஷ்டிரா கடற்படைக் கட்டளையின் கொடி அதிகாரி மற்றும் கர்நாடக கடற்படைப் பகுதியின் கொடி அதிகாரியாக அவர் பணியாற்றியுள்ளார்.
ஜல்சக்தி அமைச்சகம்
தேசிய ஜல் ஜீவன் இயக்க குழு கர்நாடகா பயணம்
தேசிய ஜல் ஜீவன் இயக்கத்தின் ஆறு பேர் கொண்ட குழு கர்நாடக மாநிலத்தில் உள்ள பெங்களூரு, தும்கூர் மற்றும் கோலார் ஆகிய மூன்று மாவட்டங்களுக்கு 2021 அக்டோபர் 27 முதல் 30 வரை பயணம் மேற்கொண்டுள்ளது.
தினமும் 3-5 கிராமங்களுக்கு செல்லும் இக்குழு, திட்டம் செயல்படுத்தப்படுவதை கள அளவில் ஆய்வு செய்து, 2024-ம் ஆண்டுக்குள் அனைத்து வீடுகளிலும் குடி நீர் இணைப்புகள் எனும் இலக்கை அடைவதை உறுதி செய்வதற்காக ஜல் ஜீவன் இயக்கத்தை விரைவாக செயல்படுத்த உள்ளூர் அதிகாரிகளுக்கு விழிப்புணர்வு ஏற்படுத்தும்.
இந்த பயணத்தின் போது, மாவட்ட அதிகாரிகள், உள்ளூர் சமூகம், கிராம பஞ்சாயத்து உறுப்பினர்கள் மற்றும் பணிக்குழு ஆகியோருடன் ஜல் ஜீவன் குழு கலந்துரையாடும். அதன்பிறகு, தங்கள் கருத்துகளை மாவட்ட அதிகாரிகள் மற்றும் மாநில அரசின் மூத்த அதிகாரிகளுடன் குழுவினர் பகிர்ந்து கொள்வார்கள்.
அனைத்து கிராமப்புற வீடுகளுக்கும் 100 சதவீதம் குழாய் நீர் விநியோகத்தை உறுதி செய்வதற்கான இலக்கை எட்டுவதில் மாநிலத்தின் தயார்நிலை, திட்டத்தை செயல்படுத்துதல் மற்றும் முன்னேற்றத்தின் பல்வேறு அம்சங்கள் குறித்து விவாதிக்கப்படும்.
மகாராஷ்டிராவில், மொத்தமுள்ள 97.92 லட்சம் கிராமப்புற குடும்பங்களில், 39.40 லட்சம்  குடும்பங்களுக்கு குழாய் நீர் இணைப்புகள் வழங்கப்பட்டுள்ளன. ஆகஸ்ட் 15, 2019 அன்று, ஜல் ஜீவன் இயக்கம் தொடங்கப்பட்ட நேரத்தில், 24.51 லட்சம்  வீடுகளுக்கு மட்டுமே குழாய் நீர் விநியோகம் இருந்தது.
இம்மாநிலத்தில் 26 மாதங்களில் 14.53 லட்சம் வீடுகளுக்கு குடிநீர் இணைப்பு வழங்கப்பட்டுள்ளது. 2021-22 ஆம் ஆண்டில், 25.17 லட்சம் வீடுகளுக்கு குழாய் நீர் இணைப்புகளை வழங்க மாநிலம் திட்டமிட்டுள்ளது.
ஒவ்வொரு கிராமப்புற வீடுகளுக்கும் குழாய் நீர் வழங்கும் பிரதமர் திரு நரேந்திர மோடியின் லட்சியத்தை அடைவதற்காக, 2021-22-ம் ஆண்டில் மகாராஷ்டிராவிற்கு ஜல் ஜீவன் இயக்கத்தின் கீழ் மானியத் தொகையை ரூ 5,008.80 கோடியாக மத்திய அரசு உயர்த்தியுள்ளது. 2020-21-ல் இது ரூ 1,1189.40 கோடியாக இருந்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1767489
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உத்தரப்பிரதேசத்தில் ரூ. 14169 கோடி மதிப்பிலான 336 கிமீ நீளம் கொண்ட 10 தேசிய நெடுஞ்சாலை திட்டங்களுக்கு திரு. நிதின் கட்கரி அடிக்கல் நாட்டினார்
உத்தரப்பிரதேசத்தின் மதுராவில் ரூ. 14169 கோடி மதிப்பிலான 336 கிமீ நீளம் கொண்ட 10 தேசிய நெடுஞ்சாலை திட்டங்களுக்கு மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்கரி காணொலி மூலம் அடிக்கல் நாட்டினார்.
மதுரா-ஹத்ராஸ் - பதோன்--பேரேலி நெடுஞ்சாலை இணைப்பு மூலம் புனித யாத்திரை மற்றும் சுற்றுலா தலங்களில் போக்குவரத்து சிக்கல்கள் தீர்க்கப்படும். ஆக்ரா உள்வட்ட சாலை மற்றும் யமுனா விரைவு சாலையை இணைக்கும் புறவழிச்சாலை அமைப்பதன் மூலம் ஆக்ரா நகரம் போக்குவரத்து நெரிசலில் இருந்து விடுபடும். . ஆக்ரா-ஜலேசர்-எட்டா சாலை பித்தளை தொழில் வியாபாரிகளுக்கு வசதி அளிக்கும்.
ப்ரஜ்யில் 84 கோசி பரிக்ரமா மார்க்கின் மேம்பாட்டையும் திரு. கட்கரி இன்று அறிவித்தார். இந்த வழித்தடம் புதிய தேசிய நெடுஞ்சாலையாக அறிவிக்கப்பட்டு பாரத்மாலா திட்ட கட்டம்-2-ல் சேர்க்கப்படும்.
அயோத்தியின் 84 கோசி பரிக்ரமா மார்க் போன்று இந்த பாதை உருவாக்கப்படும் என்றும், அருகிலுள்ள அனைத்து முக்கிய புனிதத் தலங்களுடனும் இணைக்கப்படும் என்றும் அவர் கூறினார். மதுராவைத் தவிர, ராஜஸ்தான், ஹரியானா எல்லைப் பகுதிகள் வழியாக இந்த பாதை செல்லும் என்றும் அவர் கூறினார்.
வர்த்தகம் மற்றும் வணிகம் செய்வதை ஒட்டுமொத்தமாக இந்தத் திட்டங்கள் எளிதாக்கும். கண்ணாடி மற்றும் வளையல் தொழிலுக்கு சிறப்பான உத்வேகம் கிடைக்கும். இந்த நெடுஞ்சாலைத் திட்டங்களின் மூலம் வேலைவாய்ப்புகள் அதிகரிப்பதோடு பொருளாதார வளர்ச்சியும் ஏற்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1788324
எரிசக்தி அமைச்சகம்
மின்சார விநியோகத் துறையில், இந்தியாவிற்கும் ஜப்பானின் நிலக்கரி எரிசக்தி மையத்திற்கும் இடையே ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மின்சார விநியோகத் துறையில், இந்தியாவின் மத்திய மின்சார ஆணையம், ஜப்பானின் நிலக்கரி எரிசக்தி மையம் இடையே, ஒத்துழைப்புக்கான புரிந்துணர்வு ஒப்பந்தத்தில் கையெழுத்திட மத்திய அமைச்சரவை ஒப்புதல் அளித்துள்ளது. நீடித்த, நிலையான, குறைந்த அளவிலான கரிமப் பொருளைப் பயன்படுத்தி மின்சாரம் உற்பத்தி செய்வதன் மூலம், திறன் அதிகரிப்பு மற்றும் சுற்றுச் சூழல் மேம்பாட்டில் ஜப்பானும், இந்தியாவும் ஒத்துழைக்க, இந்த ஒப்பந்தம் வகைசெய்கிறது.
ஆய்வு, பயிற்சித் திட்டங்கள் மற்றும் அறிவாற்றல் பகிர்வு நடவடிக்கைகள் மூலம், நீடித்த, நிலையான, குறைந்த அளவிலான கரிமப் பொருளைப் பயன்படுத்தி அனல் மின்சாரம் உற்பத்தி செய்வதில் உள்ள பிரச்சினைகள் மற்றும் தடைகளை விரைவாக களைவதற்கான கட்டமைப்பு ஒன்றை ஏற்படுத்த இந்தப் புரிந்துணர்வு ஒப்பந்தம் வகைசெய்கிறது. இந்தியாவின் ஒட்டுமொத்த மின்சார நிலைமையை மேம்படுத்தவும், அதற்குத் தேவையான கொள்கைகளை இந்திய அரசு விரைவுபடுத்துவதற்கும் உகந்ததாக இந்த ஒப்பந்தம் அமையும்.
மனித வள மேம்பாட்டு அமைச்சகம்
சர்வதேச தரம் வாய்ந்த கல்வி நிறுவனங்களை உருவாக்குவதற்காக அரசு எடுத்துவரும் நடவடிக்கைகள்
நாடாளுமன்றத்தின் மாநிலங்களவையில் கேள்விகளுக்கு பதிலளித்த மத்திய கல்வி அமைச்சர் திரு தர்மேந்திர பிரதான் கீழ்காணும் தகவல்களை அளித்தார்.
நாட்டிலுள்ள உயர் கல்வி நிறுவனங்கள் உலகத் தரத்தை எட்டுவதற்காக அவற்றுக்கு அதிகாரமளிப்பதற்கு இந்திய அரசு உறுதி பூண்டுள்ளது. இந்த நோக்கத்தில் 2017-ம் ஆண்டு தொடங்கப்பட்ட உலகத் தர கல்வி நிறுவனங்கள் திட்டம், அரசு மற்றும் தனியார் துறையில் இருந்து தலா 10 கல்வி நிறுவனங்களில் உலகத் தரம் வாய்ந்த கல்வி மற்றும் ஆராய்ச்சி வசதிகளை ஏற்படுத்தி அவற்றுக்கு உயர்சிறப்பு நிறுவன அந்தஸ்து வழங்குவதை நோக்கமாக கொண்டது ஆகும்.
இத்திட்டத்தின் கீழ் 12  நிறுவனங்களுக்கு ஒப்புதல் அளிக்கப்பட்டுள்ளது. அரசுத் துறையை சேர்ந்த உயர்சிறப்பு நிறுவனங்களுக்கு ஐந்து வருடங்களில் தலா ரூ 1000 கோடி வரை இந்திய அரசு நிதியுதவியாக வழங்குகிறது.
பல்முனை கல்வி அணுகலை ஊக்குவிக்கும் விதமாக டிஜிட்டல்/ஆன்லைன்/தொலைக்காட்சி-வானொலி கல்வி தொடர்பான அனைத்து முயற்சிகளையும் ஒன்றிணைக்கும் வகையில் தற்சார்பு இந்தியா திட்டத்தின் ஒரு பகுதியாக 2020 மே 17 அன்று பிரதமரின் இவித்யா எனும் விரிவான திட்டம் தொடங்கப்பட்டது.
மாநிலங்கள்/யூனியன் பிரதேசங்களில் உள்ள பள்ளி கல்வி முறைக்கு தரமான இணைய-உள்ளடக்கத்தை வழங்குவதற்கான தேசிய டிஜிட்டல் உள்கட்டமைப்பாக திக்ஷா விளங்குகிறது. அனைத்து வகுப்புகளுக்கான பாடப்புத்தகங்கள் அதில் கிடைக்கும்.
ஒன்று முதல் 12 வரையிலான வகுப்புகளுக்கு வகுப்புக்கு ஒரு ஸ்வயம் பிரபா தொலைக்காட்சி அலைவரிசை செயல்படுகிறது. வானொலி, சமூக வானொலி மற்றும் சிபிஎஸ்இ போட்காஸ்ட் ஆகியவை விரிவாக பயன்படுத்தப்படுகிறது. பார்க்கும் மற்றும் கேட்கும் குறைபாடு உள்ளவர்களுக்கு சிறப்பு இணைய பாடங்கள் உருவாக்கப்பட்டுள்ளன.
புதிய வழிகாட்டு மையங்களை உருவாக்குதல், ஏற்கனவே உள்ள வழிகாட்டு மையங்களை மேம்படுத்துதல் மற்றும் பள்ளிகளில் அடல் டிங்கரிங் ஆய்வகங்களை உருவாக்குதல் ஆகியவற்றின் மூலம் புதுமைகள் நிறைந்த தொழில்முனைதல் சூழலியலை உருவாக்குவதற்கான இந்திய அரசின் முயற்சியாக அடல் புதுமைகள் இயக்கம் அமைந்துள்ளது.
இது வரை, 876 பள்ளிகளுக்கு அடல் டிங்கரிங் ஆய்வகங்களுக்கான ஒப்புதலும் நிதியுதவியும் வழங்கப்பட்டுள்ளது. மின்னஞ்சல், தொலைபேசி, சமுக ஊடகம், அடல் டிங்கரிங் ஆய்வக பணிப்பலகை மற்றும் கேள்விகளுக்கு தீர்வளிக்கும் தளம் ஆகிய பல்வேறு வழிகளின் வாயிலாக அடல் டிங்கரிங் ஆய்வகங்களுடன் அடல் புதுமைகள் இயக்கம் நெருங்கி பணியாற்றி வருகிறது. மொத்தம் ரூ 20,00,000 நிதியுதவியாக பள்ளிகளுக்கு வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1742765
https://pib.gov.in/PressReleasePage.aspx?PRID=1742766
https://pib.gov.in/PressReleasePage.aspx?PRID=1742764
-----
(Visitor Counter : 83
பாதுகாப்பு அமைச்சகம்
பெண் விமானிகளின் முதல் அணியை கடற்படை இணைத்துக் கொண்டது
இந்திய கடற்படையின் முதல் பெண் விமானிகளின் அணி தெற்கு கடற்படை தளத்தால் இணைத்துக் கொள்ளப்பட்டது. டோர்னியர் விமானத்தில் அவர்கள் இணைத்துக் கொள்ளப்பட்டார்கள்.
லெப்டினெண்ட் திவ்யா சர்மா , லெப்டினெண்ட் சுபாங்கி சுவரூப்  மற்றும் லெப்டினெண்ட் ஷிவாங்கி  ஆகியோர் முதல் அணியில் உள்ள மூன்று விமானிகள் ஆவர்.
2020 அக்டோபர் 22 அன்று ஐ என் எஸ் கருடா, கொச்சியில் நடந்த பயிற்சி நிறைவு நிகழ்வில் பட்டம் பெற்ற ஆறு விமானிகளில் இந்த மூவர் அடங்குவர்.
அலுவலர்களின் தலைமை அதிகாரி , தெற்கு கடற்படை, ரியர் அட்மிரல் அந்தோனி ஜார்ஜ் சிறப்பு விருந்தினராக பங்கேற்று, டோர்னியர் விமானங்களை ஓட்டுவதற்கான முழு தகுதி பெற்ற விமானிகளுக்கு விருதுகளை வழங்கினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:https://pib.gov.in/PressReleasePage.aspx?PRID=1666852
-----
(Visitor Counter : 146
பிரதமர் அலுவலகம்
முன்னாள் பிரதமர் திரு.ராஜீவ்காந்தியின் பிறந்தநாளையொட்டி, அவருக்கு பிரதமர் மரியாதை செலுத்தியுள்ளார்
முன்னாள் பிரதமர் திரு.ராஜீவ் காந்தியின் பிறந்த நாளையொட்டி, அவருக்கு பிரதமர் திரு.நரேந்திர மோடி மரியாதை செலுத்தியுள்ளார்.
பிரதமர் வெளியிட்டுள்ள ட்விட்டர் பதிவில்;
“முன்னாள் பிரதமர் திரு.ராஜீவ் காந்தியின் பிறந்த நாளில், அவருக்கு மரியாதை செலுத்துகிறேன்“ என்று குறிப்பிட்டுள்ளார்.
சட்டம் மற்றும் நீதித்துறை அமைச்சகம்
9 வழக்கறிஞர்கள், தில்லி உயர்நீதிமன்ற நீதிபதிகளாக நியமனம்
இந்திய அரசியலமைப்பு சட்டப்பிரிவு 217-இன் உட்பிரிவு  தனக்களித்துள்ள அதிகாரத்தைப் பயன்படுத்தி, மூப்பு நிலை அடிப்படையில்  திருமிகு தாரா விதஸ்தா கஞ்சு,  திருமதி மினி புஷ்கர்னா,  திரு விகாஸ் மஹாஜன்,  திரு துஷார் ராவ் கேடேலா,  திருமதி மன்மித் பிரீதம் சிங் அரோரா,  திரு சச்சின் தத்தா,  திரு அமித் மஹாஜன்,  திரு கௌரங் காந்த்,  திரு சௌரவ் பானர்ஜி ஆகிய வழக்கறிஞர்களை தில்லி உயர்நீதிமன்ற நீதிபதிகளாக குடியரசுத் தலைவர் நியமித்துள்ளார்.
நீதித்துறை , சட்டம் மற்றும் நீதி அமைச்சகம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1825260